da de da de da de fi en en en sv da nl de bar da da da da fr da da da da da da da da da da da da da de da da da da da de de da da es da da it da de
Samarbejde fremmer inklusion | Dansk Skoleforening for Sydslesvig e.V.
Et tæt og vedvarende samarbejde mellem lærer og ressourcepersoner har stor betydning for god inklusion i folkeskolen. Det konkluderer en vidensarbejdsgruppe nedsat af Ressourcecenter for Folkeskolen.
En vidensarbejdsgruppe nedsat af Ressourcecenter for Folkeskolen konkluderer i en ny rapport baseret på en forskningskortlægning, at et tæt og vedvarende samarbejde mellem lærer og ressourceperson har en stor positiv betydning for elevernes faglige og sociale udvikling og medvirker til øget inklusion.
Vidensarbejdsgruppen opfordrer skolerne til at sætte særligt fokus på den co-teaching metode, hvor en almindelig lærer og en lærer med specialpædagogiske kompetencer har et fælles og ligeværdigt ansvar for at planlægge og gennemføre undervisning og løse problemer. Forskningen peger nemlig på, at netop denne samarbejdsform har den største effekt på elevernes faglige og sociale udvikling og deltagelse i fællesskabet, mens den konsultative form for samarbejde, som er meget udbredt, og som består af afgrænsede sessioner ad hoc, har ringe effekt.
Herudover viser forskningen, at kvaliteten af samarbejdet mellem lærer og ressourcepersoner har afgørende betydning for, om den fælles indsats styrker elevernes faglige og sociale udvikling og medvirker til øget inklusion.
Arbejdsgruppen peger derfor på, at skolerne er nødt til at sikre kvaliteten af samarbejdet mellem lærer og ressourceperson, hvis indsatsen skal have en effekt. Det kræver både tid og gode samarbejdsevner og kompetencer inden for kommunikation og relationsarbejde, og netop derfor vil både lærer og ressourceperson have stor gavn af at udvikle de evner. I arbejdsgruppens rapport fremgår pejlemærker for, hvordan samarbejdet konkret kan forbedres.
Vidensarbejdsgruppens konklusioner hænger godt sammen med resultaterne fra forsøget med tolærerordninger, der også peger på positive resultater ved samarbejde mellem lærer og anden ressourceperson.
Den indsamlede viden bliver nu formidlet til skoler gennem læringskonsulentkorpset og Ressourcecenter for Folkeskolen for at understøtte praksis. Udover viden om ressourcepersoner har arbejdsgrupper under Ressourcecenteret for Folkeskolen også kortlagt viden om teamsamarbejde, forældresamarbejde og særlige undervisningsmæssige behov.
Der er udarbejdet tre rapporter af tre vidensarbejdsgrupper for Ressourcecenter for Folkeskolen. Arbejdsgrupperne består af forskere og faglige eksperter og har kortlagt forskning om udvalgte emner med henblik på at bringe viden om, hvad der fremmer eller hæmmer inklusion. Dermed sætter de fokus på de professionelles handlemuligheder og dilemmaer i et inkluderende læringsmiljø.
Grundlæggende besvarer de spørgsmålet om, hvad du som skoleleder, lærer, pædagog mv. skal have fokus på i forbindelse med undervisning af elever med særlige behov, det professionelle samarbejde og forældresamarbejdet, hvis inklusion skal lykkes i praksis.
Emnerne for rapporterne er udpeget af praksis- og videnspanelet bestående af praktikere og forskere nedsat i regi af Ressourcecenter for Folkeskolen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg